अब तक
तुम केवल हार्फुट्स की चिंता करो।
इस्तार को मैं ख़ुद देख लूँगा।
शैतानी जादूगर को उसकी छड़ी मिल गई है।
समय आ गया है कि तुम अपनी छड़ी को ढूँढ़ो।
अगर तुम्हें कहीं और न जाना हो तो।
नोरी।
जल्द उसे न ढूंढा, तो वह मर जाएगी।
वे दोनों मर जाएँगी।
तुम्हारी दोस्त, या तुम्हारी किस्मत?
फ़ैसला तुम्हारा है।
खदानों के नीचे कुछ है।
एक अज्ञात शैतान।
आपको खुदाई नहीं करनी चाहिए।
हमने इस पहाड़ की दौलत के समंदर से बस एक कतरा ही लिया है।
तुम्हारे पिता ने मेरे आदमियों के खिलाफ़ कुल्हाड़ी उठाई।
अगर तुम अभी सेना को एरेगियन लेकर गए,
तो शायद तुम्हारे लौटने तक खाज़ाद-डुम नहीं बचेगा।
मैं ऐस्ट्रिड हूँ।
अपने द्वीप पर पानी की कमी न देखी होगी।
न्यूमेनोर में, अधिकांश घरों में पानी आता है।
मैं वह देखना चाहूँगी।
तुम्हारा मंगेतर भी देखना चाहेगा।
वलार ने निर्णय लिया है कि यह...
निर्दोष हैं!
समुद्र की महारानी, तार-मिरियल की जय हो!
रानी मिरियल की जय हो! जय हो!
एक बार वह मायावी किसी जीव का विश्वास जीत लेता है,
तो वो उनके विचारों को गढ़ने में भी सक्षम हो जाता है।
तुम्हारे साथ लड़कर मैंने...
महसूस किया...
मैंने भी वही महसूस किया।
तुम पहले भी एक बार प्रभावित हो चुकी हो।
हाँ।
वह मेरा मन जानता है। और मैं उसका।
इसीलिए मुझे उसका सामना करना होगा।
तुम अकेले उसका सामना नहीं कर सकतीं।
महाराज गिल-गलैड को लगता है कि मेरे छले जाने की संभावना है।
उनके ऐसा सोचने की वजह?
बस करो, एलरॉन्ड।
इंसानों की दुनिया को गुलाम बनाने के लिए नौ अँगूठियाँ।
और उसने मुझे... अपने वश में करके अपना गुलाम बनाया।
-मुझे वो नौ अँगूठियाँ चाहिए! -नहीं!
वे अब तक तुम्हारी पहुँच से बहुत दूर होंगी।
तो फिर तुम खुद उन्हें मेरे पास लाकर मेरे हाथ में रखोगे।
एक साथ मिलकर, यह ताज और तुम्हारी अँगूठियाँ
इतनी शक्तिशाली होंगी कि सौरॉन को हमेशा के लिए मिटा दें।
सौरॉन की अपनी कोई सेना नहीं है।
इसलिए उसने तुम्हारी सेना को बहलाकर बुलाया।
वह चाहता है तुम एरेगियन पर हमला करो।
यह सब उसका षड्यंत्र है!
सौरॉन यही चाहता है!
यह अंगूठी का असर है।
उसने उनके मन और आत्मा को वश में कर लिया है।
उसे उपचार कक्ष में ले जाओ।
तुम क्या करोगे?
तुम्हें चाहे जो भी सुनाई दे, उस खदान में मेरे पीछे-पीछे मत आना।
डुरिन।
वह अंगूठी उतारिए!
मैंने कहा, उसे उतारिए!
वरना मैं आपका पूरा हाथ काट दूँगा!
तुममें कुल्हाड़ी उठाने का दम है।
पर क्या तुम में अपने पिता पर कुल्हाड़ी से वार करने का दम है?
नहीं, पिताजी। मुझमें वह करने का दम नहीं है।
आप हमेशा मुझसे ज़्यादा बलवान थे।
आपको याद है जब मैं छोटा बच्चा था, और हम पंजा लड़ाया करते थे?
आप मेरा हाथ बस उतना उठाते थे जितने में मुझे लगे कि मैं जीत जाऊँगा।
और फिर उसे धम्म से नीचे पटक देते थे।
और मुझे पता था कि मेरे पिता से ज़्यादा ताक़तवर कोई नहीं है।
फिर से वह ताक़त दिखाइए, पिताजी।
उसे उतार दीजिए। मैं आपसे भीख माँगता हूँ।
एक बौने को... कभी भीख नहीं माँगनी चाहिए।
नहीं!
आओ और देखो, मेरे बच्चे।
आओ और हमारे पहाड़ की असली दौलत देखो।
पेश है।
डूरिन की रियासत।
पर हमारे पहाड़ को मेरी नज़रों से देखने के लिए,
तुम्हें अंगूठी पहननी होगी, मेरे बच्चे।
यह हमारा पहाड़ नहीं है, पिताजी।
आपने मुझे यह सिखाया था।
इन अँगूठियों की मदद से, यह हमारा हो सकता है।
भागिए।
भागिए, पिताजी!
डुरिन।
डुरिन!
डुरिन।
मैंने कभी तुम्हारा हाथ नहीं उठाया था। वह तुम ही थे।
वह तुम ही थे। तुम वक्त के साथ और ताक़तवर हो रहे थे।
मुझे माफ़ करना, मेरे बच्चे।
महाराज डूरिन।
नहीं!
द लॉर्ड ऑफ़ द रिंग्स : द रिंग्स ऑफ़ पावर
मानवे ने वादा किया था कि तुम आओगे।
मैं कबूल करता हूँ, मेरा सब्र थोड़ा डगमगाया था,
पर तुम पर मेरा विश्वास नहीं डगमगाया, पुराने दोस्त।
तुम मुझे जानते हो?
जानता हूँ? हम तो एक परिवार की तरह हैं।
हम पाँच लोग थे।
पर वह तुम ही थे जिसने मुझे सुदूर पश्चिम छोड़कर
इस दुनिया में आने के लिए मनाया था,
क्योंकि तुम जानते थे कि हममें से कोई भी
अकेले सौरॉन को हराने का दम नहीं रखता।
पर मुझे बताया गया कि तुम सौरॉन से हाथ मिलाना चाहते हो।
तुमने जवाब ढूँढ़ने के लिए रन तक का सफ़र किया, पुराने दोस्त।
मेरे साथ चलो। और तुम्हें वे जवाब मिल जाएँगे।
तुम्हारा अतीत, तुम्हारा नाम।
यहाँ तक कि तुम्हारी छड़ी भी।
मैंने यह सफ़र अकेले तय नहीं किया। दो पिद्दियों ने मेरी मदद की थी।
हाँ। एलेनॉर ब्रैंडीफुट और पॉपी प्राउडफैलो।
चिंता करने की ज़रूरत नहीं है।
मैंने यह सुनिश्चित किया है कि वह दोनों छुटकी सुरक्षित हों।
आओ!
पॉपी! नोरी!
मैंने हुक्म दिया था कि इन्हें नुकसान नहीं पहुँचाया जाए।
इन्हें नुकसान पहुँचेगा भी नहीं, अगर तुम हमें वह सब दे दो जिसका हमसे वादा किया था।
मुझे माफ़ कर देना, दोस्त।
मुझे लगा कि ये ख़ानाबदोश तुम्हें ढूँढ़ने में मेरी मदद कर सकेंगे।
अब समझ आ गया कि ऐसे नीच लोगों पर भरोसा करना मेरी मूर्खता थी।
एक समय पर मेरे लोग राजा-महाराजा थे, जादूगर।
जाओ!
फ़ौरन जाओ!
हमने तुमको कितना ढूँढा।
मेरे प्यारे दोस्तों।
क्या यह वही आदमी है जिसकी तुम तब से तलाश में थे?
शैतानी जादूगर?
मैं इस नाम से कतई सहमत नहीं हूँ।
यह नाम मुझे बहुत पहले इंसानों ने दिया था,
हमारे जैसों के बारे में कुछ न जानने और डर के कारण।
उम्मीद है कि आज की मेरी हरकतों से तुम मेरे बारे में बेहतर जान पाओगे।
तुम्हारा मतलब इस तरह की हरकत?
उस पर तरस आ रहा था जिसने तुम्हारी गर्दन पर तलवार रखी?
हाँ।
दया सौरॉन को नहीं हरा पाएगी।
और अगर तुम सौरॉन को हराते हो, तो क्या वह काफ़ी होगा?
या फिर तुम उसका उत्तराधिकारी बनना चाहोगे?
मेरे साथ चलो, और जल्द ही, हम दोनों उसके उत्तराधिकारी बन जाएँगे।
मुझे इसके बदले सदा के लिए इस रेगिस्तान में
बेनाम और गुमनाम घूमना गवारा होगा।
फिर तो तुमने मेरे पास और कोई चारा नहीं छोड़ा।
सब बाहर निकलो!
मैं बस यह उम्मीद करता हूँ कि अपनों को खोकर
तुम्हें उस तबाही और दर्द का एहसास होगा जो पूरी मध्य-धरती को सहना होगा,
अगर सौरॉन विजयी साबित होता है।
नहीं!
जब तुम अपने होश-ओ-हवास में आ जाओ, तो मिलने आ जाना।
नोरी!
हमें जवाब चाहिए। इसका क्या मतलब है?
मुझे बस आप सबको इकट्ठा करने का आदेश मिला था।
मेरे पास कोई जवाब नहीं है।
वफ़ादारों के प्रमुखो।
इतने देर रात यहाँ आने के लिए आप सबका शुक्रगुज़ार हूँ।
किसलिए?
हमें अभी पता चला है कि रानी मिरियल ने समुद्र को अपने वश में कैसे किया।
यह सामने आया है कि उसके पास एक बेहद कुटिल शक्तियों वाला सहयोगी है।
ऐसा सहयोगी जो एक बार न्यूमेनोर को चोट पहुँचा चुका है
और अब हमें लहूलुहान करने के लिए ताक़त जुटा रहा है।
यह तो बेतुकी बात है।
समुद्र की महारानी के पास वलार के अलावा और कोई समर्थक नहीं है।
सौरॉन?
सभी तथाकथित वफ़ादारों को अब से
पश्चिमप्रांतर के गद्दार घोषित किया जाता है!
अब से, सभी देशभक्त न्यूमेनॉरवासियों को इस ख़तरे का विरोध करने को कहा जाता है।
सब लोग हटो।
गद्दार!
इन्हें ले जाओ!
फ़राज़ॉन, तुम ऐसा नहीं कर सकते!
चलो, गद्दार।
पिताजी!
पिताजी, चलिए।
अभी समझाने के लिए समय नहीं है।
वे आपको पकड़ने आ रहे हैं।
वहाँ अंदर देखो। उन्हें बाहर निकालो।
क्या अंदर कोई वफ़ादार है?
नहीं। आगे बढ़ो।
अर- फैरैज़ोन को तुम्हारी गुस्ताखी की ख़बर दूँ?
लड़ो मत। धक्का-मुक्की मत करो। चलो!
आगे बढ़ो।
ठीक है। वे सब। और वहाँ ऊपर भी। सब कुछ।
हमें पश्चिम के लिए रवाना होना होगा। वहाँ वफ़ादार हैं।
उनमें मेरा बेटा अनारियन भी है।
एक नाविक को जानता हूँ जो हमें शहर से बाहर ले जाएगा।
तुम्हें रात में सफ़र करना चाहिए।
तारे तुम्हारे राहगीर बनेंगे और तुम्हें सलामत रखेंगे।
और आपके भी।
अंधेरे में जाने के लिए आँखें नहीं चाहिए।
मैंने आज तक ऐसी कौन सी कायरता दिखाई है
कि ऐसा लगे कि मैं आपको ख़तरे में डालकर ख़ुद को
बचाने की सोच भी सकता हूँ?
मेरी जगह यहाँ है। तुम यह जानते हो।
अगर आपके साथ नहीं, तो मेरी जगह और कहाँ है?
इसे नार्सिल कहते हैं।
सच्चाई की कटार।
अपने पद पर वापस अपना हक़ जमाओ।
और इस तलवार के साथ, अपनी किस्मत पर भी।
जाओ!
बचने का कोई रास्ता नहीं है, एल्फ़।
तुम भाग सकती हो, पर बच नहीं...
इस तरफ़।
माँ।
तुम्हारे पितृदेव मुझे चाहते हैं।
इन्हें छोड़ दो, तो मैं अपनी मर्ज़ी से चलूँगी।
मुझे एक वजह दो, एल्फ़।
मैं तुम्हें नौ वजहें दूँगी।
देखो तो तुमने अपने साथ क्या किया है।
वे किसी भी पल यहाँ आते ही होंगे।
तुमने कभी ऑर्क्स को जंग की गहमागहमी में देखा है?
उन पर जुनून सवार होता है।
ख़ून की प्यास।
जब गॉन्डोलिन पर हमला हुआ था, तो तबाही का मंज़र लंबे समय तक चलता रहा।
हफ़्तों तक।
बता दो कि तुमने अँगूठियाँ कहाँ छुपाई हैं। इसी पल तुम्हारी पीड़ा को ख़त्म कर दूँगा।
लगभग दोपहर हो गई होगी।
आप इस समय रामचिरैयों को नदी की ओर उड़कर जाते सुन सकते थे।
बड़े दुख की बात है कि तुमने उन्हें कैसे चुप करा दिया है।
मैंने जो भी किया, बस तुम्हारे लिए किया।
तुम्हारी ही भट्ठी की आग ने इस युग के चमत्कार का निर्माण किया था।
मैं तो बस उन्हें दुनिया के साथ बाँटना चाहता था।
मान जाओ।
मुझे बता दो।
पर अँगूठियाँ तुम्हारी पहुँच से दूर हैं।
जैसे कि मैं भी जल्द ही पहुँच जाऊँगा।
चूँकि थोड़ी देर में ही मैं इस जीवन तट के पार चला जाऊँगा।
मुझे एक ऐसी हवा उड़ाकर ले जाएगी जिसका तुम कभी पीछा नहीं कर सकते!
तुम्हें ज़िंदा रखने के तरीके हैं।
दोस्त।
क्या मैं तुम्हें अपनी उस कला का कौशल भी दिखाऊँ?
कला।
तुम्हारी इकलौती कला दगाबाज़ी है।
इतनी खालिस कि उसका इस्तेमाल करने वाले हाथों को भी धोखा दे दे।
तुम्हारे शब्द खोखले हैं।
नहीं।
नहीं, मेरी बात सुनो। सुनो!
मॉरगौथ की परछाई।
कैलेब्रिम्बोर के अंतिम शब्द सुनते जाओ।
शक्ति की अँगूठियाँ तुम्हें बर्बाद कर देंगी।
और अंत में, मेरा अनुमान है कि
एक अंगूठी ही तुम्हारे पूर्ण विनाश का कारण बनेगी!
तुम ग़लत हो। मैं उनका सर्जक हूँ।
मैं उनका मालिक हूँ।
नहीं।
तुम उनके... बंदी हो।
सौरॉन, अँगूठियों...
...का स्वामी।
क्या तुम वही हो? क्या तुम सौरॉन हो?
मेरे कई नाम हैं।
तुम्हारा नाम क्या है, उरूक?
अपशकुन है... अपने सामान के साथ एक खंजर बाँधना।
कहते हैं इससे सफ़र छोटा हो जाता है।
यह मुझ पर एक बार वार कर चुका है।
तो वह अपशकुन पूरा हो चुका है।
इसके साथ कैसे जीते हो?
एक अच्छे वैद्य ने टाँके लगाए थे।
मेरा मतलब तुम्हारी माँ से था।
मैंने तुम्हें सुना था।
कैसे उनकी मौत तुम्हारी ग़लती से हुई।
उस पछतावे का बोझ कैसे सहते हो?
अच्छे से नहीं।
बिल्कुल भी अच्छे से नहीं।
यहाँ आने से पहले इसका एहसास नहीं हुआ था।
क्यों?
यहाँ कई ऐसी चीज़ें हैं जो मेरी सोच से बड़ी हैं।
मुझे एहसास हो गया कि मैं कितना छोटा हो गया था।
आओ मेरी मदद करो!
माल उतारने में उनकी मदद करने जाता हूँ।
पक्का तुम मेरे साथ नहीं चलोगे?
एक बदज़ात बनकर रहना ही पसंद है।
मुझे भी पसंद आया।
अपना इरादा बदल लिया?
उनके बदले जो थीओ ने उधार दिए थे।
तुम इन्हें यहाँ रख सकती हो।
मैंने सुना तुम घर बना रही हो।
हेगन ने कुछ दिन पहले नींव रखना शुरू कर दिया था।
जब उसने बुनियाद का पत्थर रखा...
तो उसने दुआ की कि जब तक वह बुनियाद टिकी रहे, हमारा प्यार मज़बूत बना रहे।
मैं तुम्हारे लिए ख़ुश हूँ।
मुझे हमेशा लगता था कि उसकी दरियादिली ही प्यार है।
पर जब उसने यह कहा, तो जी घबरा गया।
मुझे ऐसा लगा जैसे...
मुझे यह क्यों बता रही हो?
मैं...
मेरे साथ चलो।
मेरे साथ न्यूमेनोर चलो।
पेलारगिर के बदज़ातो। कैसे हो।
मैं थीओ हूँ। ब्रॉनविन का बेटा।
सर्वेक्षक के उपकरण लेकर आओ।
शायद तुमने सुना नहीं।
यह थीओ है। ब्रॉनविन इसकी माँ थी।
बेशक होगी। और तुम कौन हो?
यह आधी बस्ती का नेता है।
रानी के साथ हुए समझौते के पालन में मदद कर रहा है।
वह समझौता बदल गया है।
हम नदी से दिखने वाला पहरेदार बुर्ज बनाएँगे।
ज़रूरत पड़ी तो कुछ घर भी गिराएँगे।
इस जगह का हाल वाकई बेहाल है।
क्या वह केमेन है?
इसिल्डर?
तुम्हारी बहन यह सुनकर बहुत ख़ुश होगी कि हमने तुम्हें ढूँढ़ लिया।
मैंने कभी उम्मीद नहीं छोड़ी, तब भी जब सबने कहा कि कोई ज़िंदा नहीं बचा।
अगर बेरेक न होता, तो मैं भी न बचता।
आशा है जहाज़ में जगह होगी।
काफ़ी जगह है।
तो एक और से दिक्कत नहीं होगी।
बदज़ात के लिए जगह नहीं है।
मैं ज्वालामुखी के विस्फोट से बच निकला। मेरी बहन संघ की सदस्या है।
मेरे पिता महारानी मिरियल की नौसेना के कप्तान हैं।
यकीनन जगह बनाई जा सकती है।
तुम्हें ग़लतफ़हमी हुई है।
अब मेरे पिता राजा हैं।
और तुम्हारे पिता... राजद्रोह करने वाले एक वांछित अपराधी हैं।
इससे भी बुरा हो सकता था।
मेरा बस चलता, तो वह बेवकूफ़ अब तक मर चुका होता।
मैंने तुम्हारी जान बचाई, कमीने...
मैं उनके घोड़े का सिर काटने को बोलूँ?
ये लोग भूखे भी लग रहे हैं।
दोबारा मेरा अपमान किया, तो तुम वाकई मध्य-धरती में खो जाओगे।
यह कान खोलकर सुन लो।
पेलारगिर अब न्यूमेनोर की एक बस्ती नहीं, बल्कि उसके सैनिकों के लिए एक दुर्ग है।
और मैं उसका सेनापति हूँ।
जो भी बदज़ात यहाँ रहना चाहता है
उसे नियमित रूप से आसपास के जंगलों से लकड़ी लाकर देनी होगी,
महाराज के जंगी जहाज़ों के बेड़े के लिए।
उन चीज़ों का क्या जिनका तुमने वादा किया था? सर्दियों का खाना?
लकड़ी नहीं, तो खाना नहीं।
पर मुझे यकीन है कि तुम्हें इसमें कोई परेशानी नहीं होगी। वे बस पेड़ ही तो हैं।
एल्फ़ औरत ने आत्मसमर्पण कर दिया।
हमें अकेला छोड़ दो।
मुझे शर्तें मंज़ूर हैं, उरूक।
मेरे पास वह है जो सौरॉन चाहता है।
इस खूनखराबे को बंद कर दो, और मैं वही करूँगी जो तुम कहोगे।
उसे ख़त्म करने में तुम्हारी मदद करूँगी।
तुम बिना अंगूठी के सौरॉन को ख़त्म करने की उम्मीद कैसे करती हो?
ऐसा लगता है कि कभी-कभी वे घाव भी भरे जा सकते हैं
जो एक युग से सताते आए हैं।
अदार।
जब मैं आख़िरी बार ऐसा दिखता था, मुझे किसी और नाम से जाना जाता था।
कौन से नाम से?
एक बेमतलब का नाम। वह नाम जो मुझे दिया गया था।
अदार वह नाम है जो मैंने कमाया है।
इसे वापस कमाने में मेरी मदद करो।
यह लो।
इससे सौरॉन को हराने में मेरी मदद करो।
और मैं वादा करता हूँ, मैं अपने बच्चों को मोर्डोर वापस बुला लूँगा।
दोबारा कभी मध्य-धरती पर युद्ध नहीं छेड़ूँगा।
मैंने किसी भी एल्फ़ के मुकाबले तुम्हारे ज़्यादा बच्चे मारे हैं।
मैंने तुम्हें माफ़ किया।
अब और आग नहीं, और अंधेरा नहीं।
इस अंगूठी को उरूक और एल्फ़ के बीच की दरार को भरने दो।
चलो मध्य-धरती में एक स्थायी शांति कायम करें।
आज और हमेशा के लिए।
क्या हुआ?
हमें सौरॉन मिला, पितृदेव।
उसने ग्लुग को आपको धोखा देने के लिए उकसाया, पर इसने विरोध किया।
तो सौरॉन ने यह किया।
बाकी अभी उसका पीछा कर रहे हैं।
मुझे माफ़ कर दो, बच्चे।
बहुत देर हो चुकी है।
कभी देर नहीं होती।
मेरे लिए भी नहीं।
और न ही तुम्हारे लिए, मेरे पुत्र।
बहुत देर हो चुकी है।
गैलाड्रिएल।
मेरे... बच्चो...
ये अब बच्चे नहीं रहे।
क्या हुक्म है, महाराज सौरॉन?
एरेगियन को नेस्तनाबूद कर दो।
एक भी एल्फ़ को ज़िंदा मत छोड़ना।
पर उनके नेताओं को मेरे पास लाओ।
सौरॉन की जय हो!
नए अँधेरे के स्वामी की जय हो!
महाराज सौरॉन की जय हो!
तुम्हारा...
शुरू से ही यह सब करने का इरादा था।
चलो भी। तुम मुझे कुछ ज़्यादा ही शातिर समझती हो।
भविष्य की राह बड़ी टेढ़ी-मेढ़ी है।
मैं भी उसके सारे मोड़ नहीं देख सकता।
कैलेब्रिम्बोर ने जितना कहा था, यह उससे कहीं ज़्यादा सुंदर है।
इसे मुझे दे दो।
मुझे अपनी अंगूठी दो... और वो नौ।
मैं तुम्हें चोट नहीं पहुँचाना चाहता।
क्या तुम मुझे ठीक करना चाहते हो?
मैं पूरी मध्य-धरती को... सुधारना चाहता हूँ।
जैसा तुमने एरेगियन के साथ किया?
उसे नीचे गिराओ।
और खींचो!
-नहीं, उरूक! -नहीं!
यह कैलेब्रिम्बोर के कार्यों का पूरा लेखा-जोखा है।
इस जगह पर रहने वाले सभी लोगों का अर्जित ज्ञान।
इसका मूल्य रत्नों या रक्त से भी अधिक है।
हमारी जान ले लो। पर मैं हाथ जोड़ता हूँ, इन्हें बख्श दो।
कायर देशद्रोही!
रुको!
महाराज सौरॉन इनके नेताओं को सही-सलामत चाहते थे।
गैलाड्रिएल,
सभी एल्व्स में तुम तो यह ज़रूर जानती होगी
कि रोशनी ढूँढ़ने के लिए, हमें पहले अंधकार को छूना पड़ता है।
हम एक जैसे नहीं हैं। कभी नहीं थे।
यह बस तुम्हारा एक और भ्रम था।
सब कुछ नहीं।
तुम्हारे साथ लड़ते हुए,
मैंने महसूस किया कि मैं उस एहसास को थामे रखूँ।
वे मेरे और उस बुराई के बीच फ़र्क नहीं कर पा रहे थे जिससे मैं लड़ रही थी।
तुम्हीं ने तो इस स्थिति के बीज बोए थे?
मैं तुम्हें देखता हूँ।
तुम्हारा मन जानता हूँ।
दरवाज़ा अब भी खुला है।
दरवाज़ा बंद हो चुका है।
मैं तुम्हारे सिर पर ताज सजाता।
मैं तब तक चैन की साँस नहीं लेता
जब तक पूरी मध्य-धरती अपने घुटनों पर नहीं आ जाती,
उसकी महारानी की रोशनी की पूजा करने के लिए।
मध्य-धरती के आज़ाद लोग
हमेशा तुम्हारा विरोध करेंगे।
अँगूठियाँ मेरी हैं।
बौने।
चलो भी। मुझे छोड़ो।
डुरिन।
नहीं!
शहज़ादे शोक में हैं।
आगे बढ़ो!
मुझे अपनी अंगूठी दो।
गैलाड्रिएल। तुम्हारी अंगूठी।
तुम मध्य-धरती को ठीक करना चाहते हो?
पहले अपने आप को ठीक कर लो।
हम बहुत दबाव में हैं, महाराज सौरॉन।
बौने एल्व्स की मदद के लिए आए हैं।
अगर हम आगे बढ़े, तो कई उरूक...
ये केवल शरीर के घाव नहीं हैं।
इसकी अमर आत्मा को बुराई के लोक की ओर खींचा जा रहा है।
गैलाड्रिएल : एल्डर राजा के प्रकाश से,
मैं तुम्हारे अंदर के सारे अंधकार को जाने का आदेश देता हूँ...
एल्डर राजा के प्रकाश से,
मैं तुम्हारे अंदर के सारे अंधकार को जाने का आदेश देता हूँ...
हम इसे खो रहे हैं।
अँधेरा बहुत ज़्यादा शक्तिशाली है। मैं इसे नहीं बचा सकता।
मैं बचा सकता हूँ।
हम बचा सकते हैं।
हमें इसे ठीक करना होगा।
मेरे परिवार के बाद...
मिस्टर बरोज़ ने मुझे बिठाया।
कहा कि कुछ चीज़ें ठीक नहीं हो सकतीं।
कुछ चीज़ें हमेशा के लिए खो जाती हैं।
चाहे लड़ाई कितनी भी मुश्किल हो।
कितना भी दर्द हो...
या हमारा मन कितना भी तरसे...
उन्हें फिर से जोड़ने के लिए।
क्योंकि यह दुनिया हमसे बहुत बड़ी है।
और कभी-कभी हमारे खिलाफ़ बहती हवाएँ बहुत तेज़ होती हैं।
मिस्टर बरोज़ कहते थे कि ऐसा जब भी हो,
हमें उसे स्वीकार कर लेना चाहिए।
जो टूटा है उसे जोड़ा नहीं जा सकता।
और इसका यही हल है कि कुछ नया बनाने की कोशिश करो।
हमें भूल मत जाना।
आपका शुक्रिया, ग्रैंड एल्फ़।
तुम कुछ और क्यों नहीं पकड़ लेते?
अलविदा, ग्रैंड-एल्फ़।
ग्रैंडएल्फ़?
उन्होंने पहले कभी एल्फ़ नहीं देखा।
वे कभी घर छोड़कर भी नहीं गए।
सामान बाँधने में मदद की, पर...
यह उनका पहला सफ़र है,
और उन्हें ज़रा भी नहीं पता कि क्या ले जाना है।
और क्या छोड़कर जाना है।
अगर मेरा बस चलता, तो हम...
हम इस दुनिया के रेगिस्तानों में घूमते।
हर समय घोंघे और झींगुर खाते,
पर समय आ गया है कि मैं अपने रास्ते जाऊँ, और तुम अपने रास्ते।
हम बहुत अलग हैं, नोरी।
इतना कुछ देखने और होने के बाद।
मेरे ख़्याल से हम इतने भी अलग नहीं हैं।
यह सब एक परीक्षा थी, है न?
तुम्हारी एक और पहेली।
मुझे ताक़त के बदले दोस्ती को चुनना था।
मुझे उनकी मदद करनी थी।
मुझे इसे ढूँढना था।
एक जादूगर अपनी छड़ी को ढूँढता नहीं है।
वह उसे ढूँढती है।
उसके नाम की तरह।
गैंडॉल्फ़।
वे मुझे इसी नाम से बुलाएँगे, है न?
अब शुरू होने दो यह गाना।
आओ हम साथ मिलकर गाएँ।
गुनगुन, चुनमुन आँखें खोलो
तारों की छत से बादल को छू लो
हम आए कहानी तुम्हारी सुनाने
संग लाये रंग सारे तुमपे बरसाने
हैं कलियों पे किरणें पत्तों पे ओस
हवाओं के झोंके ना फूलों को होश
बूढ़ा टॉम बोम्बाडिल दिल से है खरा
कुछ नीला कुछ पीला साथी है सुनहरा
छाँव में खिली है फूलों की क्यारी
बूढ़ा टॉम बॉम्बाडिल करे लहरों की सवारी
एरेगियन की पराजय हो गई है।
बचे हुए लोग उत्तर की एक घाटी की ओर भाग गए हैं।
और एलरॉन्ड?
उसने उनका नेतृत्व किया।
संदेश भेजो।
उससे कहो, खाज़ाद-डुम एक बार फिर मदद भेजने के लिए तैयार है।
हमारी अपनी समस्याएँ हैं, मेरी जान।
तुम्हारे पिता के देहांत ने हमें एक बेहद जटिल स्थिति में डाल दिया है।
नील पर्वत के राजाओं ने उन्हें भारी महसूल दिया था
और अब उसे वापस माँग रहे हैं।
पर और भी मसले हैं।
अफ़वाहें फैल गई हैं कि तुम अपने पिता के पसंदीदा वारिस नहीं थे।
यह कि कुछ दूसरे बौने राजा सिंहासन पर दावा कर रहे हैं।
और यह भी पता चला है कि तुम्हारा भाई समर्थन जुटा रहा है।
अफ़सोस।
मैंने कभी सोचा नहीं था कि तुम्हारे साथ में इतनी शांति होगी।
मेरे ख़्याल से मुझे इसकी आदत होने लगी थी।
आराम करो।
यहाँ हम सुरक्षित हैं।
-यह क्या जगह है? -एक शरण स्थल।
ऐल्वन अँगूठियों द्वारा... सुरक्षित।
सेनापति।
अरोंडीर।
बाकियों को इकट्ठा कर लिया, महाराज। आपके फ़ैसले का इंतज़ार है।
सौरॉन की सेनाएँ एरिअदोर में विचर रही हैं।
अब पूरी मध्य-धरती उसकी पहुँच में है। लिंडन भी।
हमें तय करना होगा कि हमला करके उससे लड़ाई शुरू करें...
या पीछे हटकर अपने बचाव की तैयारी करें।
तलवार या ढाल।
एरेगियन के कई बहादुर शहीद हो गए।
जो बचे हैं वे बिल्कुल टूट चुके हैं। तन से और मन से।
उनके पास लड़ने के लिए ज़्यादा ताकत नहीं बची है।
भागने की ताकत भी मुश्किल से जुटाई थी।
आप क्या करने की सलाह देंगी, सेनापति गैलाड्रिएल?
मैं हमारे प्रिय मित्र,
महानतम ऐल्वन-शिल्पकार,
कैलेब्रिम्बोर की सलाह याद रखना चाहूँगी।
और हमारे लोगों को याद दिलाऊँगी...
कि अंधकार पर ताक़त से जीत नहीं पाई जाती,
रोशनी से पाई जाती है।
और सूरज अभी भी चमक रहा है।
संवाद अनुवादक श्रुति शुक्ला
रचनात्मक पर्यवेक्षक दिनेश शाकुल